hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en my en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Մայիսի 13, 2016 Անի Գասպարյան
Ոչ հայկական արտաքինով, անգլախոս այս երիտասարդին տեսնողն առաջին հայացքից կմտածի, թե նա օտարերկրացի է, որը Հայաստան է եկել Հյուսիսային Եվրոպայի կողմերից: Կապույտ աչքերի, շիկահեր մազերի և մորուքի տակ, սակայն, հայկական հայացք ու դիմագծեր են թաքնված, ինչը ուշադիր լինելու դեպքում հնարավոր չէ չնկատել:
Րաֆֆի Պետրոսյանը հայ է: Ավելի ճիշտ՝ կիսով չափ: Նրա հայրն իրանահայ է, ծնվել է Թեհրանում, 18 տարեկանում տեղափոխվել է Միացյալ Նահանգներ, ընդունվել համալսարան, որտեղ էլ ծանոթացել է անգլո-ֆրանսուհի կնոջ հետ: Հայկական և անգլո-ֆրանսիական գեների միության արդյունքում ծնվել է Րաֆֆին:
«Դեպի Հայք» ծրագրով նա առաջին անգամ այցելում է Հայաստան մեկ տարի ժամանակով: Սակայն նա իր հետ չէր վերցրել նոութբուք, տեսախցիկ և այլ ժամանակակից պետքական իրեր, քանի որ բազմաթիվ պատմությունների պատճառով Հայաստանի մասին նրա պատկերացումները լրիվ այլ էին. «Կարծում էի, թե Հայաստանում էլեկտրաէներգիա չկա, այստեղ հին մարդիկ են, որոնք շրջում են ավանակներով,- ծիծաղում է նա:- Ես պատրաստվում էի տեսնել հին, կիսաքանդ շենքեր, հին ավտոմեքենաներ, պատկերացում անգամ չունեի, որ Հայաստանն այսքան առաջադեմ է»: Իսկ նրա հորաքույրը, որը երբևէ չէր եղել Հայաստանում, խիստ դեմ էր, որ Րաֆֆին գնա Հայաստան՝ ասելով, թե այն լավ տեղ չէ, այնտեղ իրեն կարող են կողոպտել: Եվ Րաֆֆին Հայաստան է գալիս վախը սրտում: Այդ զգացողություններով էլ գնում է «Դեպի Հայք» ծրագրով իրեն հյուրընկալած ընտանիքի հետ ծանոթանալու, բայց երբ տանտիրուհին դուռը բացում է, նրան թվում է, թե սեփական տատիկն է իրեն դիմավորում: «Եվ այդ պահից սկսած` վատ զգացողությունները, վախը իսպառ վերացան: Ես շատ երջանիկ էի, և ամեն ինչ շատ լավ էր»,- պատմում է նա:
«Դեպի Հայք» ծրագրի միջոցով Հայաստանը տեսնում ու զգում է ներսից: Ծրագրի ավարտից հետո որոշում է մնալ: Սկսում է աշխատանք փնտրել և, ինչպես ինքն է ասում, այդ առումով էլ շատ հաջողակ է ու երբևէ աշխատանքի խնդիր չի ունենում: Այս պահին Րաֆֆին աշխատում է բնական կոսմետիկայի արտադրությամբ զբաղվող հայկական «Նաիրիան» ընկերությունում՝ որպես բուսաբան: Բացի լավ բուսաբան լինելուց, Րաֆֆին նաև յուրահատուկ ձայն ունի, որը պետք է գալիս ռադիոյում, հեռուստատեսությունում և գովազդային հոլովակներում տեքստեր ընթերցելու համար: Բոլոր նրանց, ովքեր հեռանում են Հայաստանից, Րաֆֆին հասկանում է, բայց նաև ավելացնում, որ նրանք գնում են՝ համեմատելու հնարավորություն չունենալով: «Իսկ ես կարող եմ համեմատել, քանի որ ապրել եմ և՛ այնտեղ, և՛ այստեղ»: Մի խոսքով, նա այստեղ իրեն հիանալի է զգում: «Չնայած խոսում եմ անգլերեն և տեսքս էլ հայկական չէ, բայց ես ինձ լիարժեք հայ եմ զգում և իմ ապագան տեսնում եմ Հայաստանում»,- ասում է Րաֆֆին:
Նա Հայաստանը համարում է գեղեցիկ երկիր՝ բազմաթիվ հնարավորություններով: Վերջին միտքը կարող է տարօրինակ թվալ տեղացիների համար, սակայն մեծ քաղաքներում ապրած մարդիկ դա լավ կհասկանան: Իսկապես, այստեղ ավելի հեշտ է նոր գործ սկսելը, քանի որ բիզնեսում բաց տեղեր շատ կան, այլ հարց է` հետո գործը հաջողություն ունենում է, թե ոչ: «Ամեն դեպքում, Հայաստանը հիանալի տեղ է ապրելու համար, մարդիկ շատ ջերմ են, հյուրընկալ: Այստեղ շատ հեշտ է մարդկանց ինչ-որ բանի շուրջ հավաքելը: Միակ անհարմարությունը, որ ունեմ, հայերենի վատ իմացությունն է, որը, հուսով եմ, ժամանակի ընթացքում կհաղթահարեմ»,-ասում է նա: Րաֆֆին Հայաստանում նաև լեռնագնացությամբ է զբաղվում՝ նվաճելով հայկական ամենաբարձր գագաթները, լինելով ամենաչբացահայտված վայրերում: «Չորս անգամ բարձրացել եմ Արագածը: Անցյալ տարի բարձրացել եմ նաև Արարատի գագաթը: Շատ եմ սիրում Սատանի կամուրջը: Եղել եմ Հայաստանի գրեթե բոլոր անկյուններում»,- ասում է նա: Րաֆֆին ուրախ է, որ Հայաստանում գտել է այն, ինչը հնարավոր չէ գտնել ԱՄՆ-ում։ Նա վստահ է, որ յուրաքանչյուրն իր փոքրիկ ներդրումը կարող է ունենալ մեր երկիրն ավելի լավը դարձնելու խնդրում։ Ուզում է, որ ամեն մեկն այստեղ այս մտածելակերպով ապրի։
«Հայաստանը հազար Եվրոպա արժի». սիրիահայ երիտասարդ
​«Մեր տանը նույնիսկ Արարատի նկարը չկար». հայրենադարձություն Իռլանդիայից
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Մարտի 09, 2019 Անի Գասպարյան 0
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
Հակոբ Նազարյանն առաջիններից էր, որ արձագանքեց Հայաստանում թավշյա հեղափոխության կոչին ու ընտանիքով վերադարձավ հայրենիք՝ իր հետ...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն